Christian Hasselblatt

Christian Hasselblatt (5. detsember 1653 Noarootsi – 7. september 1718 Noarootsi) oli Eestimaa vaimulik.

Õppis Tallinna gümnaasiumis alates 18. oktoobrist 1667, immatrikuleeriti 27. augustil 1674 Turu AkadeemiasseYrjö Kotivuori, Ylioppilasmatrikkeli 1640–1852: Hasselblatt, Kristian (1653-1718), (vaadatud 1.1.2026), oli kohal veel aastal 1676, mil isa ta endale abiks kutsus. Ordineeriti õpetajaks 11. detsembril 1678.

Oli Läänemaal Noarootsi Püha Katariina koguduse adjunktõpetaja 1678–1682, sama koguduse õpetaja oli 1682–1718. Sai Saarte-Lääne praostkonna praostiks 10. veebruaril 1709, oli praost 1709–1718, senior ministerii (Eestimaa pastorkonna vanem) oli 1710–1718. Osales Tallinnas Eestimaa piiskopi valimisel 28. märtsil 1710 ja hääletas Jacob Langi poolt. Jätkas Noarootsis isa ja onu alustatud koolitegevust. Aastast 1683 kuulus talle Dirsläti küla.Liivi Aarma Põhja-Eesti vaimulike lühielulood 1525–1885 Tallinn 2007

 Isiklikku 
Tema isa Isaac Svenonis Hasselblatt oli Noarootsi Püha Katariina koguduse õpetaja. Tema emapoolne vanaisa oli piiskop Joachim Jhering. Poeg Isaac Hasselblatt oli Tallinna Toomkoguduse rootsi õpetaja, poeg Carl Friedrich Hasselblatt oli õpetaja Noarootsi ja Reigi koguduses, poeg Gustav Ernst Hasselblatt oli õpetaja Jõelähtme Püha Neitsi Maarja koguduses.

Esivanemad

 Viited 

Kategooria:Noarootsi Püha Katariina koguduse vaimulikud
Kategooria:Saarte-Lääne praostid
Kategooria:Eestimaa vaimulikud
Christian
Kategooria:Sündinud 1653
Kategooria:Surnud 1718